Document ID: 31987R1807

Komisjoni määrus (EMÜ) nr 1807/87,
29. juuni 1987,
millega muudetakse määrust (EMÜ) nr 3143/85 kontsentreeritud võina otsetarbimiseks ettenähtud sekkumisvõi müügi kohta alandatud hindadega
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 773/87, [2] eriti selle artikli 6 lõiget 7,
ning arvestades, et:
komisjoni määrusega (EMÜ) nr 3143/85, [3] viimati muudetud määrusega (EMÜ) nr 1096/87, [4] on kehtestatud kontsentreeritud võina otsetarbimiseks ettenähtud sekkumisvõi alandatud hindadega müümise kava;
kogemused on näidanud, et suuremate koguste müümise võimaldamiseks tuleks või müügihind kehtestada sõltuvalt kontsentreeritud või rasvasisaldusest;
käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 3143/85 artiklit 2 muudetakse järgmiselt.
1. Lõige 1 asendatakse järgmisega:
"1. Artikliga 1 hõlmatud või müüakse vahetult hoidlast hinnaga, mis võrdub müügilepingu sõlmimise päeval asjaomase sekkumisasutuse kohaldatava kokkuostuhinnaga, millest lahutatakse:
- 265 eküüd 100 kg kohta vähemalt 98 % rasvasisaldusega kontsentreeritud võiks töötlemise puhul,
- 263 eküüd 100 kg kohta vähemalt 96 % rasvasisaldusega kontsentreeritud võiks töötlemise puhul."
2. Lõike 4 teine lõik asendatakse järgmisega:
"Müügilepingus märgitakse eelkõige kontsentreeritud või rasvasisaldus, ettevõte, kus kogu või töödeldakse kontsentreeritud võiks ja pakendatakse vastavalt artiklitele 4 ja 5, ning vajaduse korral ettevõte, kus kogu kontsentreeritud või pakendatakse turustamiseks vastavalt artikli 4 lõikele 3."
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolevat määrust kohaldatakse selle jõustumise päeval või pärast seda sõlmitud lepingute suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. juuni 1987

Labels: 3
2
17